Contra qui va dir Cristina Cifuentes que anava a querellar-se?
El 21 de març va esclatar un escàndol polític quan va sortir a la llum que Cristina Cifuentes, presidenta de la Comunitat de Madrid en aquell moment, havia falsificat les notes per obtenir un màster de la Universitat Rey Juan Carlos (URJC). Però allò només era una pràctica més d'un sistema que Rosa Berganza, candidata a rectora de la URJC el 2017, definia com 'una xarxa clientelista al més pur estil mafiós'. Unes pràctiques que no se circumscriuen solament a aquesta universitat, sinó que va més enllà. El cas Cifuentes: la punta de l'iceberg En un principi, eldiario.es va fer públic que dues assignatures i el treball de final de màster de Cifuentes havien passat de 'no presentats' a 'notable' de manera irregular i sense justificació. Aquell mateix dia, el rector de la Universitat, Javier Ramos, va explicar que s'havia descobert un error de transcripció en el moment de demanar el títol i que les matèries sempre havien estat cursades i aprovades. Cristina Cifuentes va anunciar una querella criminal contra els periodistes del diari i va mostrar l'acta d'avaluació del treball de final de màster com a prova.
contra els periodistes del diari